Tots els èquids presents a Catalunya han d'estar identificats d'acord amb el Reglament d'execució (UE) 2015/262 i el Reial Decret 676/2016.
A més, hauran d'estar ubicats en instal·lacions equines degudament registrades en el registre estatal d'explotacions ramaderes (REGA).
Aquestes disposicions defineixen, entre d'altres aspectes, els elements del sistema d'identificació equina, els organismes responsables de la identificació i els terminis per portar-la a terme.
Tríptic identificació equina 2016
El sistema d'identificació equina està constituït per:
El codi UELN ( Universal Equine Life Number ) és (per als èquids nascuts a partir del 01/07/2009) un codi alfanumèric de 15 dígits que s'assigna individualment a cada èquid per a tota la seva vida.
És vàlid per a identificar-lo en qualsevol part del món i ha de constar en totes les pàgines del passaport i en la base de dades.
El format d'aquest codi segueix aquesta estructura EEE - BBB - NNNNNNNNN, on:
La normativa diferencia entre èquids registrats, que són els inscrits en un registre oficial gestionat per una organització o una associació autoritzada per l'Estat membre, i els èquids de criança i renda, que són la resta; és a dir, els animals no inscrits en registres establerts oficialment.
Els organismes responsables de la identificació són:
Un èquid es considera correctament identificat quan disposa de tots els elements del sistema d'identificació: passaport, microxip, UELN, registre a la base de dades i al llibre de registre de l'explotació o instal·lació equina.
Tenint en compte això, el termini establert per a la identificació dels èquids és de 12 mesos a comptar des de la seva data de naixement, i en qualsevol cas, abans d'abandonar l'explotació de naixement.
La persona responsable de l'èquid (anomenada titular de l'èquid o propietària a efectes únicament de la identificació) és la responsable de sol·licitar la identificació dins dels terminis establerts a l'organisme emissor corresponent amb el temps suficient per poder dur-la a terme en els terminis esmentats.
En el cas de no respectar-se aquest termini, l'organisme emissor emetrà un passaport de tipus SUBSTITUTIU i es considerarà NO APTE per al consum humà de forma irreversible.
Les dades que figuren en el passaport de l'èquid han de ser, en tot moment, coherents amb la situació de l'èquid i amb les dades que figuren a la base de dades.
La persona titular/propietària de l'èquid és la responsable d'aquesta comunicació al DARP en un termini de 30 dies des que es produeix el canvi.
Quan un èquid mor, a excepció del sacrifici en l'escorxador, el seu titular ha de comunicar-ho al DARP en un termini de 15 dies i ha de retornar al DARP el passaport de l'èquid per a la seva destrucció en un termini màxim de 30 dies.
Quan un èquid es declara NO APTE per al consum humà, aquesta condició és IRREVERSIBLE, tret de dos casos:
Situacions en les que es perd l'aptitud de l'èquid per al consum humà:
Quan la condició respecte a l'aptitud de l'èquid variï, és a dir que passi a ser NO APTE (temporalment o definitivament) per al consum humà a causa d'un tractament veterinari, tant la persona titular/ propietària de l'èquid com el/la veterinari/ària que realitza el tractament han de comunicar-ho al DARP en un termini màxim de 14 dies des de la data de l'inici del tractament.
La persona titular/propietària de l'èquid ho comunicarà a l'oficina comarcal que correspongui a la ubicació de l'èquid presentant el corresponent passaport.
El/la veterinari/ària ho comunicarà al DARP a través de l'aplicació GTR.
Si les dades de l'èquid tractat no es troben al GTR, ho notificarà mitjançant un correu electrònic a la bústia del Servei de Prevenció en Salut Animal (SPSA): [EMAIL] adjuntant la informació en el següent Model de comunicació de tractaments veterinaris.
Degut a que el passaport és un document únic per a tota la vida de l'èquid, que en els darrers anys les normatives a aplicar per a la identificació equina han anat variant i que existeixen molts organismes emissors, és important assegurar-se de la validesa d'aquests documents.
El Departament, a través de llurs oficines comarcals i serveis territorials, així com els/les veterinaris/àries autoritzats/des per a la identificació equina, podran assessorar-vos en aquesta tasca.
Així, en adquirir un èquid cal assegurar-se que:
Si finalment s'adquireix, caldrà comunicar el canvi de propietari a l'Organisme emissor del passaport en un termini màxim de 30 dies.
Mantenir, traslladar i/o adquirir un èquid sense que estigui degudament identificat constitueix una infracció descrita en la Llei 8/2003, de 24 d'abril, de sanitat animal.
El passaport acompanyarà sempre l'èquid en qualsevol moviment, excepte:
Haurà d'estar a disposició dels/de les veterinaris/àries abans de fer qualsevol tractament que impliqui la pèrdua temporal, o definitiva, de l'aptitud per al consum humà.
Haurà d'estar sempre actualitzat respecte a la situació de l'animal i a les dades que d'ell figurin en la base de dades oficial (RIIA).
Els èquids de menys de 12 mesos que es destinen a l'escorxador directament des de l'explotació de naixement no necessiten tenir passaport però si han d'anar microxipats i acompanyats d'una autorització emesa pel Departament.